Brødrene Henriksen fra Nibe sørgede fredag eftermiddag for, at Europahallen i Aalborg Kongress- og Kulturcenter blev fyldt med latter og livskraft.

På scenen i AKKC stod den livsglade nordjyde Ole Henriksen fredag eftermiddag sammen med sin bror, rådmand i Aalborg Kommune, Hans Henrik Henriksen, og holdte et eksklusivt foredrag for medlemmer af Rotary klubber fra Nibe, Rebild og Aalborg. Foredraget handler om de to brødres vej gennem livet - hele vejen fra Nibe over Atlanten til USA. Alt overskuddet fra arrangementet går ubeskåret til Headspace Aalborg, der rådgiver unge, der har det svært. Netop det arbejde Headspace laver i dag var savnet dengang Ole Henriksen selv var ung i Nibe, hvor han blev mobbet, drillet og truet med tæsk. Du kan se det følelsesladede interview med Ole og Hans Henriksen over artiklen.